EkBass/fiwiki-20250220-pages-articles huggingface dataset:
Friedrich Schulze

Johann David Friedrich Otto Schulze (myös Schulze-Colbitz tai Schulze-Kolbitz, 18. maaliskuuta 1843 Colbitz – 30. heinäkuuta 1912 Steglitz) oli saksalainen arkkitehti. Hän työskenteli Preussin valtion palveluksessa. Schulze suunnitteli muun muassa vuosina 1892–1894 rakennetun Preussin parlamentin alahuoneen rakennuksen, ja vuosina 1898–1904 rakennetun Preussin ylähuoneen rakennuksen, joka nykyisin on Saksan liittoneuvoston käytössä. == Elämä == Friedrich Schulze syntyi 18. maaliskuuta vuonna 1843 Colbitzissa, silloisessa Wolmirstedtin piirikunnassa. Vuodesta 1862 lähtien hän asui Berliinissä, jossa hän ylioppilastutkinnon jälkeen opiskeli vuodesta 1862 vuoteen 1867 Bauakademiessa. Opinnot keskeytyivät, kun hän vuonna 1866 osallistui Preussin–Itävallan sotaan. Opintojensa jälkeen hän työskenteli arkkitehti Friedrich Adlerin assistenttina. Ennen valmistumistaan rakennusmestariksi vuonna 1873 hän työskenteli rakennusjohtajana rautatietyömaalla. Vuosina 1870–1871 hän osallistui Ranskan–Preussin sotaan. Vuonna 1873 hänelle myönnettiin työpaikka Preussin rakennuskomissiosta ja sivutyönään hän opetti Berliinin Gewerbeakademiessa. Friedrich Adler kutsui Schulzen töihin vuonna 1877 Preussin julkisten töiden ministeriöön. 1880 Schulzesta tuli rakennustarkastaja. Vuoden 1907 auto-onnettomuuden seurauksena Schulze vetäytyi eläkkeelle 1. tammikuuta vuonna 1909. Hän kuoli 30. heinäkuuta vuonna 1912 Steglitzissä, Berliinissä. Luokka:Saksalaiset arkkitehdit Luokka:Vuonna 1843 syntyneet Luokka:Vuonna 1912 kuolleet
Luettelo Norjan puolueista

Tämä artikkeli on luettelo Norjan puolueista. === Nykyiset suurkäräjäpuolueet === Suurkäräjien suurin puolue on suurkäräjävaalien 2017 jälkeen poliittiseen keskusta-vasemmistoon lukeutuva Työväenpuolue. Puolue Politiikka Jäsenet Nimi Lyhenne Puheenjohtaja Asemointi Ideologia Suurkäräjät Kunnanvaltuustot Työväenpuolue AP Jonas Gahr Støre keskusta-vasemmisto sosiaalidemokratia Høyre H Erna Solberg keskusta-oikeisto konservatismi, liberaalikonservatismi Edistyspuolue FrP Sylvi Listhaug oikeisto nationalismi, liberalismi Keskustapuolue Sp Trygve Slagsvold Vedum keskusta agrarismi, EU-kriittisyys Sosialistinen vasemmistopuolue SV Audun Lysbakken vasemmisto demokraattinen sosialismi, ekososialismi Venstre V Guri Melby keskusta liberalismi, sosiaaliliberalismi Kristillinen kansanpuolue KrF Kjell Ingolf Ropstad keskusta-oikeisto kristillisdemokratia, arvokonservatismi Ympäristöpuolue vihreät MDG Une Aina Bastholm keskusta-vasemmisto vihreä liike ==Parlamentin ulkopuoliset puolueet== * Demokraatit (Norja) (Demokratene) * Eläkeläisten puolue (Pensionistpartiet) * Isänmaan puolue (Fedrelandspartiet) * Kansallinen liitto (Norja) (Nasjonal Alliansen) * Kristillinen kokoomuspuolue (Kristent Samlingsparti) * Kristillinen konservatiivipuolue (Kristent Konservativt Parti) * Läänien ympäristö- ja solidaarisuuslistat (Fylkeslistene for Miljø og Solidaritet) * Norjan kommunistinen puolue (Norges Kommunistiske Parti) * Kansanpuolue (Norja) (Norsk Folkeparti) * Luonnonlain puolue (Norja) (Naturlovpartiet) * Piraattipuolue (Norja) (Pirat) * Poliittinen puolue (Norja) (Det Politiske Parti) * Punaiset (Norja) (Rødt) * Rannikkopuolue (Kystpartiet) * Saamelaispuolue (Sámeálbmot Belodat, Samefolkets Parti) * Sitoutumaton rannikko- ja maaseutupuolue (Tverrpolitisk Kyst- og distriktsparti) * Sosiaalidemokraatit (Norja) (Socialdemokratene) * Uusi liberaalipuolue (Det Liberale Folkepartiet) * Yhteiskuntapuolue (Samfunnspartiet) ==Lakkautetut puolueet== * Frisinnede Venstre * Nasjonal Samling * Moderate Venstre * Keskusta (norjalainen puolue) (Centrum) * Kokoomuspuolue (Norja) (Samlingspartiet) * Liberaalinen kansanpuolue (Norja, 1972) (Det Liberale Folkeparti) * Maltillinen vasemmisto (Moderate Venstre) * Norjan sosiaalidemokraattinen työväenpuolue (Norges Socialdemokratiske Arbeiderparti) * Punainen vaaliliitto (Rød Valgallianse) * Radikaalinen kansanpuolue (Norja) (Radikale Folkeparti) * Työväen kommunistinen puolue (Arbeidernes Kommunistparti) * Työläisdemokraatit (Arbeiderdemokratene) == Lähteet == == Aiheesta muualla == *Norjan suurlähetystön sivusto puolueista Norja *
Luettelo Tanskan puolueista

Tämä artikkeli on luettelo Tanskan puolueista. == Nykyiset kansankäräjäpuolueet == Kansankäräjien suurin puolue on kansankäräjävaalien 2022 jälkeen poliittiseen keskusta-vasemmistoon lukeutuva Sosiaalidemokraatit. Puolue Politiikka Jäsenet Nimi Tunnus Puheenjohtaja Asemointi Ideologia Kansankäräjät Euroopan parlamentti Sosiaalidemokraatit A Mette Frederiksen keskusta-vasemmisto sosiaalidemokratia Venstre V Jakob Ellemann-Jensen keskusta-oikeisto konservatiiviliberalismi, talousliberalismi Moderaatit M Lars Løkke Rasmussen keskusta sosiaaliliberalismi, arvokonservatismi Sosialistinen kansanpuolue F Pia Olsen Dyhr vasemmisto vihreä liike, sosialismi Tanskademokraatit Æ Inger Støjberg oikeisto Liberaali allianssi I Alex Vanopslagh keskusta-oikeisto liberalismi, oikeistolibertarismi Konservatiivinen kansanpuolue C Mona Juul keskusta-oikeisto konservatismi, liberaalikonservatismi Yhtenäisyyslista Ø Kollektiivinen johto äärivasemmisto ekososialismi, antikapitalismi Radikaali Venstre B Martin Lidegaard keskusta, keskusta-vasemmisto sosiaaliliberalismi, EU-myönteisyys Nye Borgerlige D Pernille Vermund oikeisto, äärioikeisto kansalliskonservatismi, EU-kriittisyys Alternativet A Franciska Rosenkilde keskusta-vasemmisto vihreä liike Tanskan kansanpuolue O Kristian Thulesen Dahl oikeisto kansalliskonservatismi, arvokonservatismi == Puolueet ilman parlamenttiedustusta == Tunnus Nimi Johtaja Tunnus Nimi Johtaja N EU:n vastainen kansanliike Kollektiivinen johto P Stram Kurs Rasmus Paludan K Kristillisdemokraatit Isabella Arendt S Schleswigin puolue Carsten Leth Schmidt == Entisiä puolueita == * Keskustademokraatit (Centrum- Demokraterne) * Yhteinen asia (Fælles Kurs) * Kommunistiliitto (Kommunistisk Forbund) * Tanskan kansanpuolue (1941) (Dansk Folkeparti) * Vapaat sosiaalidemokraatit (Frie Socialdemokrater) * Tanskan kansallisosialistinen työväenpuolue (Danmarks Nationalsocialistiske Arbejderparti) * Kansallinen liberaalipuolue (Nationalliberale Parti) * Rauhanpoliittinen kansanpuolue (Fredspolitisk Folkeparti) * Vapaat demokraatit (De Frie Demokrater) * Vakaumuksellisten työnvieroksujien liitto (Sammenslutning af Bevidst Arbejdssky Elementer) == Lähteet == Tanska *
Luettelo Islannin puolueista

Tämä artikkeli on luettelo Islannin puolueista. Islannissa on monipuoluejärjestelmä, jossa on monia poliittisia puolueita, joissa usein yhdelläkään puolueella ei ole mahdollisuutta saada valtaa yksin, ja puolueiden on tehtävä yhteistyötä koalitiohallitusten muodostamiseksi. == Nykyiset parlamenttipuolueet == Puolue Politiikka Jäsenet Nimi Lyhenne Puheenjohtaja Asemointi Ideologia Allting Itsenäisyyspuolue D Bjarni Benediktsson keskusta- oikeisto, oikeisto liberaalikonservatismi, konservatismi Vihreä vasemmisto V Katrín Jakobsdóttir vasemmisto ekososialismi, demokraattinen sosialismi Edistyspuolue B Sigurður Ingi Jóhannsson keskusta-oikeisto agrarismi, euroskeptismi Keskustapuolue M Sigmundur Davíð Gunnlaugsson keskusta-oikeisto populismi, euroskeptismi Sosiaalidemokraattinen liitto S Logi Már Einarsson keskusta-vasemmisto sosiaalidemokratia, EU-myönteisyys Piraattipuolue P Smári McCarthy synkreettinen piraattiaate, suora demokratia Reformipuolue C Þorgerður Katrín Gunnarsdóttir keskusta-oikeisto talousliberalismi, vihreä liberalismi Kansanpuolue F Inga Sæland keskusta-vasemmisto, oikeisto populismi, maahanmuuttokrittisyys == Muut rekisteröidyt puolueet == *Aamunkoi (Dögun) *Islannin kansanrintama (Alþýðufylkingin) *Valoisa tulevaisuus (Björt framtíð) == Lakkautetut puolueet == * Islannin liike – elävä maa (Íslandshreyfingin – lifandi land) * Kansallinen herääminen (islantilainen puolue) (þjóðvaki) * Kansallinen säilytyspuolue (Þjóðvarnarflokkurinn) * Kansanliitto (Alþýðubandalagið) * Kommunistinen puolue (marxilais- leniniläinen) (Kommúnistaflokkurinn (m-l)) * Kommunistinen puolue (Kommúnistaflokkurinn) * Kotimaan vallan puolue (Heimastjórnarflokkurinn) * Liberaalien ja vasemmistolaisten liitto (Samtök frjálslyndra og vinstri manna) * Liberaalinen puolue (Frjálslyndi flokkurinn) * Naisten lista (Kvennalistinn) * Nationalistinen puolue (Flokkur Þjóðernissinna) * Uusi voima (Nýtt afl) * Sosiaalidemokraattinen puolue (Islanti) (Alþýðuflokkurinn) * Vanha itsenäisyyspuolue (Sjálfstæðisflokkurinn eldri) == Lähteet == * Islanti
Otto-Heinrich Drechsler

Otto-Heinrich Drechsler (1. huhtikuuta 1895 Lübz – 5. toukokuuta 1945 Lyypekki) oli saksalainen kansallissosialistinen poliitikko, joka toimi Lyypekin pormestarina vuosina 1933–1945 sekä Latvian päähallintopiirin kenraalikomissaarina vuosina 1941–1944. Drechsler oli alkujaan hammaslääkäri. Hän oli vuosina 1933–1937 Lyypekin pormestari ja 1. huhtikuuta 1937 alkaen Lyypekin kaupunkipiirin ylipormestari. Toisen maailmansodan aikana hän oli samalla Riiassa mehitetyn Latvian kenraalikomissaarina 17. heinäkuuta 1941 alkaen aina vuoteen 1944. Sodan lopussa Britannian armeija vangitsi Drechslerin, joka teki itsemurhan 5. toukokuuta 1945. Luokka:NSDAP:n poliitikot Luokka:Natsi-Saksan miehityshallinnon johtajat Luokka:Latvian päähallintopiiri Luokka:Saksan pormestarit Luokka:Itsemurhan tehneet Luokka:Vuonna 1895 syntyneet Luokka:Vuonna 1945 kuolleet
Kiertäjänikama

Kiertäjänikama eli kiertonikama eli aksis (, kreik. epistrofeus) on pitkälle erikoistunut toinen kaulanikama. Sen solmun jatkeena on hammas (), joka on tappina kiertäjänikaman ja kannattajanikaman (atlas) välisessä kiertonivelessä. Se niveltyy atlakseen kraniaaliselta puoleltaan myös parillisella nivelpinnalla (facies articularis superior). Kannattajanikaman ja kiertäjänikaman väliin muodostuu kannattaja-kiertonikamanivel, jolla on tärkeä tehtävä pään kiertoliikkeessä. Kaudaaliselta puoleltaan kiertäjänikama kiinnittyy kolmanteen kaulanikamaan. Näiden nikamien välillä on välilevy, kiertäjänikaman ja kannattajanikaman välissä sellaista ei ole. == Lähteet == * Luokka:Vartalon luusto
Lähikauppa

Lähikaupalla tarkoitetaan päivittäistavarakauppaa, joka sijaitsee nimensä mukaisesti lähellä asiakkaitaan. Lähikauppa on tyypillisesti suhteellisen pieni myymälä, joka pyrkii kuitenkin tarjoamaan kaikki tärkeimmät päivittäiset ruokatarvikkeet. Lähikauppoihin kuuluvat yleisimmin valintamyymälät, kyläkaupat, laatikkomyymälät ja kioskit.Myymäläryhmittelyt ja määritelmät Päivittäistavarakauppa Lähikaupan valikoimissa on usein myös muita tuotteita kuin ruokaa, kuten henkilökohtaisia hygieniatuotteita, kodin kemikaaleja ja muita kulutustavaroita. Yhä useammin lähikaupan yhteydessä toimii lisäksi posti tai jokin muu palvelupiste. Lähikauppoja on Suomessa huomattavasti vähemmän kuin aikaisemmin, kun kauppojen määrä on ylipäätään laskenut ja koko suurentunut. 1960-luvulla päivittäistavaramyymälöitä oli yli 20 000, 2000-luvulla enää alle 4 000\. Kaupat ovat keskittyneet yhä isommiksi yksiköiksi ja ne sijaitsevat usein isojen teiden varsilla kaukana asuntoalueista. Vuonna 2007 tehdyn tutkimuksen mukaan yli puolet suomalaista pitää tätä kehitystä kielteisenä. Lähikauppa on tärkeä osa kaupunkiympäristöä. Se pitää kaupunkikuvan elävänä ja ylläpitää palveluita siellä, missä ihmiset asuvat ja liikkuvat. Vielä tärkeämpi rooli lähikaupalla on maaseudulla, sillä se on monen kylän ja pienen taajaman viimeinen palvelu. Viime aikoina lähikaupassa asioinnista on alettu puhua myös ympäristötekona: lähikauppaan voi usein mennä jalkaisin tai polkupyörällä ja autollakin polttoainetta kuluu huomattavasti vähemmän kuin matkalla kaupungin ruokakauppoihin. == Lähteet == == Aiheesta muualla == * Onko lähikauppa lähellä? - Päivittäistavarakaupan saavutettavuus Turun, Lahden ja Mikkelin kaupunkiseuduilla Julkaisuja 4 · 2007, Kuluttajatutkimuskeskus Luokka:Elintarvikekaupat Luokka:Vähittäiskaupat
Ilmavalvonta

thumb|250px|Ilmavalvonnan tilannehuone RAF:n museossa. Ilmavalvonta on osa ilmapuolustusta. Sillä seurataan ilmatilassa liikkuvia tai sinne tulevia ilma- aluksia. Ilmavalvonta voi olla aistitähysteistä tai tutkailmavalvontaa. Aisti- ilmavalvonta on edelleen käytössä Suomessa (sodan ajan kokoonpanossa), mutta viime sotien aikana se oli tärkeä osa kaikkialla tapahtuvaa sodankäyntiä. Etenkin taistelu Britanniasta oli menestyksekäs juuri ilmavalvonnan eri osien, tähystyksen ja tutkaverkon (josta käytettiin nimeä Chain Home) tehokkaasta yhteiskäytöstä ja johtokeskusmenettelystä johtuen. Aistivalvonta on maailmalla vähentynyt ja korvautunut tekniikalla, kuten tutkilla ja lentävillä tutka- asemilla, kuten AWACS-koneet. Tarkoitus kuitenkin on kaikkialla sama: Ajantasaisen ilmatilannekuvan ylläpito. Se on perusedellytys ilmapuolustuksen kokonaisuuden onnistumiselle. ==Aisti-ilmavalvonta== Aisti-ilmavalvonta on näkö- ja kuulohavaintoihin perustuvaa ilmavalvontaa. Se täydentää tutkailmavalvontaa, ja kriisitilanteessa voi myös korvata sen, sillä tutkakalustoon perustuva ilmavalvonta on haavoittuvainen sabotaasille ja tutkahakuisille ohjuksille. Aisti-ilmavalvontaa Suomessa toimeenpanevat ilmavalvontakomppaniat. Ilmavalvontakoulutusta varusmiehille antavat Suomessa kaikki lennostot, sekä Ilmasotakoulu Tikkakoskella. Ilmavalvonnan reserviupseerikurssi järjestetään Tikkakoskella Ilmavoimien Reserviupseerikoulussa. Suomessa on pitkät perinteet juuri aisti- ilmavalvonnalle, ja vaikka se on muualla maailmassa vanhanaikaisena pidetty, sitä on kiinnostuksella seurattu ja Suomesta on jopa haettu siihen oppia. ==Tutkailmavalvonta== Tutkailmavalvonnan peruselementtinä on tutka, joka voi olla kantamansa ulottuvuuden mukaisesti kaukovalvontatutka, keskivalvontatutka tai lähivalvontatutka. Ne voivat olla liikkuvia tai kiinteitä asemia. Sotilaallisten vaatimustensa vuoksi, niiden on kestettävä elektroninen sodankäynti ja muodostettava toisiinsa kytketty laaja ja nopeasti mukautuva tutkaverkko. Kun suurvaltojen on valvottava omia etujaan laajoilla alueilla, joille ei läheskään aina voi omia tutka-asemia rakentaa, on kehittynyt lukuisa joukko lentokoneeseen asennettuja pitkän kantaman tutkia. (Airborne Warning and Control Systems eli AWACS) Sellaisia voi myös nopeasti ottaa käyttöön liittolaismaiden kriiseissä ilmatilannekuvan aikaansaamiseksi. Myös satelliittivalvonta toimii hyvänä apuna, mutta ei voi täysin kattaa maanpäällisen ilmavalvonnan tarpeita. Siihen tarvitaan pitkän kantaman tutka, jollaisesta yksi esimerkki on venäläinen, nykyaikainen Voronež. == Aiheesta muualla == * * Savela, Sanna: Ilmavoimien keskivalvontatutka ainakin käväisee Tikkakoskella. 15.1.2013. Yle. * Why Poland's Air Defense Didn't Take Down russian Kh-55 in December, Polish Media Explains. Defense Express *
Tutkailmavalvonta

Tutkailmavalvonta on erotuksena aisti-ilmavalvonnasta tutkalla tapahtuvaa ilmavalvontaa. Tutkailmavalvonnassa voidaan käyttää ulottuvuuden perusteella erityyppisiä tutkia, jotka voivat olla kaukovalvontatutkia, keskivalvontatutkia tai lähivalvontatutkia. Ne voivat olla liikkuvia tai kiinteitä asemia. Sotilaallisten vaatimustensa vuoksi, tutka-asemien on kestettävä elektroninen sodankäynti ja muodostettava toisiinsa kytketty laaja ja nopeasti mukautuva tutkaverkko. Kun suurvaltojen on valvottava omia etujaan laajoilla alueilla, joille ei läheskään aina voi omia tutka-asemia rakentaa, on kehittynyt lukuisa joukko lentokoneeseen asennettuja pitkän kantaman tutkia. Sellaisia voi myös nopeasti ottaa käyttöön liittolaismaiden kriiseissä ilmatilannekuvan aikaansaamiseksi. Tutkavalvonnasta pidemmälle kehittynyt valvonnan muoto on satelliittivalvonta, joka toimii apuna, mutta ei voi täysin kattaa maanpäällisen ilmavalvonnan tarpeita, johon tarvitaan pitkän kantaman tutka, jollaisesta yksi esimerkki on venäläinen, nykyaikainen Voronež. Luokka:Ilmavalvonta
Auringonlaskuja

__NOTOC__ Auringonlauskuja on Gnun esikoisalbumi, joka julkaistiin 15. syyskuuta 2005. Levyn kansilehtiseen on painettu kappaleiden tunnelmia peilaavia katkelmia Eino Leinon, Kaarlo Kramsun ja Uuno Kailaan runoista. == Kappaleet == Kaikki kappaleet on säveltänyt ja sovittanut GNU sekä sanoittanut Olavi Goblin. # Luna # Älä muistele pahalla # Huomaan # Pieni poika # Pakkasherra # Etäinen onni # Paha kurki # Kyynel # Syksyn tytär # Älä muistele pahalla == Kokoonpano == === Yhtye === * Olavi Goblin – laulu, akustinen kitara (Kappale "Syksyn tytär") * Sebastian Ojanmies – kitara * Teuvo Visio – basso * Kiiminki Joe – rummut, lyömäsoittimet === Vierailevat muusikot === * Johannes Kastanja – koskettimet (kaikki paitsi "Paha kurki") * Sanna Paitsola – laulu (Kappale "Huomaan") * Rami Lehtola – poikkihuilu (Kappale "Syksyn tytär") === Tuotanto === * Sakke Kuusisto – äänittäjä, miksaaja * Rusane – äänittäjä, miksaaja * Minerva Pappi – masteroija * Aki Roukala – valokuvat * Sami Savolainen – kansitaide Luokka:Vuoden 2005 esikoisalbumit Luokka:Suomalaiset rockalbumit
Eksyneet etsijät

__NOTOC__ Eksyneet etsijät on suomalaisen GNU-yhtyeen vuonna toinen studioalbumi, joka julkaistiin 19. huhtikuuta 2006. Eksyneet etsijät on riisuttuun Auringonlaskuja-albumiin verrattuna askel kohti monimuotoisempaa ilmaisua. Levyn avaava ”Tulisit juuri nyt” ja siihen linkittyvä ”Pimeä” ovat raskainta ja progressiivisinta GNU:ta tähän mennessä. Uudistumisesta kielii myös singleksi irrotettu hypnoottinen ”Pala tulessa!”. Lähinnä ensilevyn linjaa ovat balladinomaiset ”Hiljaa yö”, ”Sininen laulu” ja ”Ei Hannalle”. == Kappaleet == Kaikki kappaleet säveltänyt ja sanoittanut GNU sekä sovittanut Olavi Goblin. # Tulisit juuri nyt # Pimeä # Pala tulessa! # Itämaan taivas # Hiljaa yö # Sininen laulu # Punainen tanssi # Lapset # Utopia # Ei Hannalle # Oodi == Kokoonpano == === Yhtye === * Olavi Goblin – laulu * Sebastian Ojanmies – kitara * Teuvo Visio – basso * Kiiminki Joe – rummut, lyömäsoittimet * Johannes Kastanja – koskettimet, lyömäsoittimet === Tuotanto === * Aake Otsala – äänittäjä, miksaaja * Marko Ylianttila – äänittäjä, miksaaja * Svante Forsbäck – masteroija * Aki Roukala – valokuvat * Jussi S. Karjalainen – kansitaide == Arvostelut == * Desibeli.net: Desibeli.net: Levyarvio * Nyt.fi: Nyt.fi: Levyarvio * Soundi: Soundi: Levyarvio == Lähteet == Luokka:Vuoden 2006 albumit Luokka:Suomalaiset rockalbumit
Richard Dybeck

Richard Dybeck (1. syyskuuta 1811 Odensvi, Västmanland, Ruotsi – 28. kesäkuuta 1877 Södertälje, Ruotsi) oli ruotsalainen muinaistutkija, etnologi ja säveltäjä. Hän kirjoitti sanat Ruotsin kansallislauluun Du gamla, du fria. Dybeck oli kiinnostunut riimuista ja matkusti pitkiä matkoja etsiessään riimukiviä. Vuonna 1868 hän löysi Uplannista kiinnostavan Yttergärde-kiven, jossa mainitaan Ulf-niminen mies, joka sai perityksi peräti kolme danegeldiä. ==Teoksia== *"Du gamla, du fria", sanat kansansävelmään (1844) *"Mandom, mod och morske män", sanat kansansävelmään (1858) ==Aiheesta muualla== *Köpingsprofiler Luokka:Ruotsalaiset säveltäjät Luokka:Vuonna 1811 syntyneet Luokka:Vuonna 1877 kuolleet
Knud Lavard

Knud Lavard (1090-luvulla - 7. tammikuuta 1131 Haraldsted) oli Tanskan prinssi ja pyhimys. Hänen nimensä "Lavard" vastaa englannin lordi-titteliä. Knud oli kuningas Eerik Ejegodin poika, mutta Eerik kuoli Knudin ollessa alle 10-vuotias. Koska Knud oli liian nuori isänsä seuraajaksi, hänen sedästään Niilo Sveninpojasta tuli uusi kuningas. Niilo nimitti Knudin vuonna 1115 Slesvigin jaarliksi. Knud kävi sotia lähiseudun vendejä vastaan. Kun vendien ruhtinas kuoli vuonna 1129 Knud sai Saksan kuninkaan Lotharin nimittämään itsensä uudeksi ruhtinaaksi ("knes"). Vendien ruhtinas Niklot nousi vuonna 1129 kapinaan Knudia vastaan, mutta Knud kukisti kapinan. Kuningas Niilon poika Maunu piti Knudia kilpailijana Tanskan kruunusta. Maunu yritti turhaan saada isäänsä puolelleen. Lopulta Maunu murhautti Knudin, kun tämä oli matkalla tapaamaan serkkuaan Knuut Pyhän tytärtä Ceciliaa. Knudin murha johti kapinaan Niiloa ja Maunua vastaan. Kapina huipentui Fotevikin taisteluun vuonna 1134, jossa Maunu kaatui. Niilo joutui puolestaan pakenemaan ja surmattiin myöhemmin. Pitkän sisällissotien kauden jälkeen Knudin kuoleman jälkeen syntynyt poika Valdemar I nousi Tanskan kuninkaaksi vuonna 1157. Valdemarin aikana paavi julisti Knudin pyhimykseksi. Knudin juhlapäivää eli nuutinpäivää juhlittiin pitkään hänen kuolinpäivänään. Mutta myöhemmin nuutinpäivä siirrettiin nykyiselle paikalleen 13. tammikuuta, pyhän Knud IV Svendsenin muistopäivälle. Knudin kuoleman jälkeen Slesvigissa ja muualla Tanskassa perustettiin knudsgilde nimellä kulkevia kauppiaskiltoja. Luokka:Tanskan prinssit Luokka:Jaarlit Luokka:Tanskalaiset pyhimykset Luokka:1090-luvulla syntyneet Luokka:Vuonna 1131 kuolleet
Puoliavoimet pelit

Puoliavoimet pelit ovat shakissa avauksia, joissa musta vastaa valkean 1.e4 siirtoon muulla siirrolla kuin 1...e5. Nämä avaukset ovat yleensä vähemmän symmetrisiä, kuin mustan siiron 1...e5, tuloksena syntyvät avopelit. Puoliavoimissa peleissä yleensä varsin varhain syntyvä epätasapaino tarjoaa sovellettavaksi monia erilaisia strategioita. Suosituin puoliavoin peli on sisilialainen puolustus, mutta myös Caron–Kannin puolustus ja ranskalainen puolustus ovat yleisiä. Pircin puolustus ja moderni puolustus ovat myös usein nähtyjä, kun taas Alehinin puolustusta ja Skandinaavista puolustusta on käytetty ajoittain maailmanmestaruusotteluissa. Nimzowitschin puolustus on pelattavissa oleva, mutta harvinainen avaus, kuten myös Owenin puolustus. * 1.e4 a5 * 1.e4 a6 St. Georgen puolustus * 1.e4 Na6 * 1.e4 b5 * 1.e4 b6 Owenin puolustus * 1.e4 c5 Sisilialainen puolustus * 1.e4 c6 Caro–Kannin puolustus * 1.e4 Nc6 Nimzowitschin puolustus * 1.e4 d5 Skandinaavinen puolustus * 1.e4 d6 2.d4 f5 Baloghin puolustus * 1.e4 d6 2.d4 Nf6 3.Nc3 c6 Pircin puolustus * 1.e4 d6 2.d4 Nf6 3.Nc3 g6 Pircin puolustus * 1.e4 e6 Ranskalainen puolustus * 1.e4 e6 2.d4 c5 Ranskalainen puolustus * 1.e4 f5 * 1.e4 f6 Barnesin puolustus * 1.e4 Nf6 Alehinin puolustus * 1.e4 g5 Borgin avaus (”Grob” takaperin) eli Basmanin puolustus on kansainvälisen mestarin Michael Basmanin usein pelaama peli. Tämän modernin avauksen mustan kuningaspuolen heikkous ei ole niin vakavaa miltä se näyttää.Nick de Firmian, Modern Chess Openings, 15th edition, Random House, 2008, s. 384. ISBN 978-0-8129-3682-7. * 1.e4 g6 Moderni puolustus * 1.e4 h5 * 1.e4 h6 * 1.e4 Nh6 ==Katso myös== *Shakki *Shakkiavaus *Avopelit *Suljetut pelit *Laita-avaukset ==Lähteet== *Puoliavoimet pelit
Suljetut pelit

Suljetut pelit ovat avauksia, jotka alkavat siirroilla 1.d4 d5. Tällä ei tarkoiteta sitä, ettei asemat voisi avautua, vaan sitä, että ne usein pysyvät suljettuina. Suljetut pelit painottavat syvällistä strategiaa, eivät niinkään loisteliasta taktiikkaa. Joskus suljetuiksi peleiksi sanotaan kaikkia siirrolla 1.d4 alkavia pelejä.Shakinpelaajan käsikirja s.75 Toisinaan suljetuiksi peleiksi sanotaan vasta kaksois-kuningatarsotilasavauksia (1.d4 d5) ja tällöin pelejä, joissa musta vastaa valkean siirtoon 1.d4 muulla siirrolla kuin 1.d5, sanotaan puolisuljetuiksi peleiksi. Suljetut pelit jaetaan edelleen eri avauksiin. Näitä ovat esimerkiksi torjuttu kuningatargambiitti, hyväksytty kuningatargambiitti, slaavilainen ja semi- slaavilainen puolustus. ==Katso myös== *Luettelo avauksista *Luettelo gambiiteista ==Lähteet== *Suljetut pelit
Kanadan Grand Prix 2001

Kanadan Grand Prix 2001 oli Formula 1 -sarjan osakilpailu, joka ajettiin 10. kesäkuuta 2001 Circuit Gilles-Villeneuvella Kanadassa. Kilpailun voitti Williamsilla ajanut Ralf Schumacher, jolle voitto oli kauden toinen. Schumacher ajoi myös kilpailun nopeimman kierroksen ajalla 1.17,205 (kierroksella 50). Ralfin isoveli, Michael, sijoittui toiseksi, jolloin palkintokorokkeella nähtiin F1-historian ensimmäinen veljesten kaksoisvoitto. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1\. 5 Ralf Schumacher Williams-BMW 69 1.34.31,522 2 10 2\. 1 Michael Schumacher Ferrari 69 + 20,235 1 6 3\. 3 Mika Häkkinen McLaren-Mercedes 69 + 40,672 8 4 4\. 17 Kimi Räikkönen Sauber-Petronas 69 + 1.08,116 7 3 5\. 22 Jean Alesi Prost-Acer 69 + 1.10,435 16 2 6\. 19 Pedro de la Rosa Jaguar-Cosworth 68 + 1 krs. 14 1 7\. 11 Ricardo Zonta Jordan-Honda 68 + 1 krs. 12 8\. 23 Luciano Burti Prost-Acer 68 + 1 krs. 19 9\. 20 Tarso Marques Minardi- European 66 + 3 krs. 21 10\. 14 Jos Verstappen Arrows-Asiatech 65 Jarrut 13 11\. 12 Jarno Trulli Jordan-Honda 63 Jarrut 4 Kesk. 4 David Coulthard McLaren-Mercedes 54 Moottori 3 Kesk. 9 Olivier Panis BAR-Honda 38 Jarrut 6 Kesk. 10 Jacques Villeneuve BAR-Honda 34 Vetoakseli 9 Kesk. 15 Enrique Bernoldi Arrows-Asiatech 24 Moottori 17 Kesk. 6 Juan Pablo Montoya Williams- BMW 19 Ulosajo 10 Kesk. 2 Rubens Barrichello Ferrari 19 Ulosajo 5 Kesk. 8 Jenson Button Benetton-Renault 17 Öljyvuoto 20 Kesk. 21 Fernando Alonso Minardi-European 7 Voimansiirto 22 Kesk. 16 Nick Heidfeld Sauber-Petronas 1 Kolari (Irvine) 11 Kesk. 18 Eddie Irvine Jaguar-Cosworth 1 Kolari (Heidfeld) 15 Kesk. 7 Giancarlo Fisichella Benetton-Renault 0 Kolari (Button) 18 == Muuta == *Paalupaikka: Michael Schumacher – 1.15,782 *Ricardo Zontan ensimmäinen kilpailu Jordanilla, korvasi Heinz-Harald Frentzenin lauantaista lähtien. *Ralf Schumacher ylitti 100 MM-pisteen rajan. *Prost-tallin 400. kilpailu. *Benetton-tallikaverit Jenson Button ja Giancarlo Fisichella kolaroivat ensimmäisellä kierroksella keskenään. == Lähteet == Luokka:Formula 1 -kausi 2001 Luokka:Kanadan Grand Prix
Espoon seurakuntayhtymä

Espoon seurakuntayhtymään kuuluvat Espoon tuomiokirkkoseurakunta, Espoonlahden, Olarin, Tapiolan ja Leppävaaran seurakunnat sekä Esbo svenska församling. Espoon seurakuntayhtymä on Suomen toiseksi suurin. Vuoden 2024 lopussa Espoon seurakuntayhtymän seurakuntiin kuului yhteensä 156 049 jäsentä, mikä oli noin 48,6 prosenttia Espoon asukkaista. Jäsenmäärä on ollut laskussa 2010-luvun alusta saakka. Työntekijöitä seurakunnissa ja seurakuntayhtymän virastossa oli toukokuussa 2024 yhteensä 572. Espoon seurakuntayhtymän jäsentalouksiin jaetaan osoitteellisena Helsingin seurakuntayhtymän julkaisema Kirkko ja kaupunki -lehti. ==Seurakuntavaalit== Olarin seurakunnassa 15 prosenttia äänioikeutetuista kävi äänestämässä vuoden 2010 seurakuntavaaleissa. Vuoden 2014 vaaleissa luku aleni 12,6 prosenttiin äänioikeutetuista. == Katso myös == * Uskonto Espoossa ==Lähteet== ==Aiheesta muualla== * Espoon seurakuntayhtymä * Luokka:Espoon hiippakunta
Juho Keski-Pukkila

Juho Jaakko Keski-Pukkila eli Pukkilan Jaska tai Oskarin Jaska (1885 Kauhajoki – 1. elokuuta 1923 Kauhajoki) oli Kauhajoella, Etelä-Pohjanmaalla elänyt puukkojunkkari, joka syyllistyi ilkivaltaan, varkauksiin ja luultavasti myös henkirikoksiin. Hänet on usein sekoitettu 1831 syntyneeseen kauhavalaiseen puukkojunkkariin Jaakko Pukkilaan, jolla oli sama kutsumanimi Pukkilan Jaska. Pukkilan Jaska oli kotoisin Kauhajoen Pukkilankylän Keski-Pukkilan talosta. Hänen isänsä Oskari Keski-Pukkila oli ollut vankilassa laittomasta viinan myynnistä ja pahoinpitelyistä. Jaska oli talon vanhin poika, ja hänkin syyllistyi jo varhain ilkivaltaan ja rikoksiin. Hän joutui ensimmäisen kerran käräjille vuonna 1900 yhdessä isänsä kanssa joutuen tuomituksi kasvatuslaitokseen. Isää syytettiin tällöin pahoinpitelystä ja kotirauhan rikkomisesta ja Jaskaa osallisuudesta samaan rikokseen. Jaskan epäiltiin myös jo pikkupoikana tappaneen nelivuotiaan siskonsa Sigrid Justinan, kun tämän huivi oli takertunut tahkon akseliin ja Jaska oli pyörittänyt tahkoa, niin että sisko oli tukehtunut. Vuonna 1907 Pukkilan Jaska sai vajaan seitsemän vuoden vankeustuomion pienistä varkauksista ja ilkivallasta; hän oli varastanut muun muassa polkupyörän, vaatteita sekä eräältä juopuneelta isännältä häissä rahaa ja taskukellon. Pukkila oli myös terrorisoinut kotikyläänsä ajelemalla humalassa reellä pitkin kylänraittia ja ammuskelemalla rakennusten seiniin revolverillaan. Hän harjoitti viinan salamyyntiä ja kävi häissä kuokkavieraana tappelemassa ja riehumassa. Kuudentena heinäkuuta 1915 löytyi Kauhajoesta lakanoihin kääritty ja köytetty nuorehkon tuntemattoman miehen ruumis. Epäilykset kohdistuivat heti Pukkilan Jaskaan, sillä edellisenä talvena oli Keski-Pukkilan talossa ollut jotain hälinää ja talon lattioilta oli pesty useampaan kertaan joka paikassa ollutta verta. Asiasta järjestettiin poliisitutkinta, ja lähitalojen asukkaita samoin kuin Keski-Pukkilan talonväkeä kuulusteltiin. Koska todistajien kertomukset olivat keskenään ristiriitaisia, tapauksen tutkinta lopetettiin vuonna 1916. Myöskään ruumista ei onnistuttu varmasti tunnistamaan. Pukkila lähti luultavasti heti murhajutun tutkimusten päätyttyä 1916 Yhdysvaltoihin, missä hän meni naimisiin vuonna 1918. Hän palasi yksin ilman vaimoaan muutamaa vuotta ennen kuolemaansa Suomeen ja ehti vielä toimia Kauhajoella autonkuljettajana jonkin aikaa. Pukkilan Jaska kuoli keuhkotautiin 37-vuotiaana elokuun alussa 1923. == Katso myös == * Jaakko Pukkila (1831–?), laulussa Isontalon Antti ja Rannanjärvi mainittu kauhavalainen puukkojunkkari == Lähteet == * Pukkilan Jaska – pukkilankyläänen häjy * Riina Haanpää: Pukkilan Jaska ja murha Elore 1/2002 Luokka:Puukkojunkkarit Luokka:Vuonna 1885 syntyneet Luokka:Vuonna 1923 kuolleet
Puolisuljetut pelit

Puolisuljetut pelit ovat avauksia, joissa valkea pelaa siirron 1.d4, mutta musta ei siirtoa ...d5. Puolisuljetut pelit erotetaan suljetuista juuri mustan vastauksen perusteella. Puolisuljettujen pelien tärkein alaluokka on intialaiset puolustukset, joita luonnehtivat siirrot 1.d4 Rf6. Muita merkittäviä avauksia ovat hollantilainen puolustus ja Benoni-puolustus. ==Katso myös== *Luettelo avauksista *Luettelo gambiiteista Luokka:Shakkiavaukset
Ilkka Korhonen

Ilkka Matti Korhonen (s. 1. marraskuuta 1957 Jyväskylä) on näyttelijä, ohjaaja, dramaturgi ja ilmaisutaidon kouluttaja. Hän on työskennellyt mm. Ahaa Teatterissa, Kemin kaupunginteatterissa, Mikkelin teatterissa, sekä vierailijana Tampereen teatterissa. Teatterityön lisäksi Korhonen on esiintynyt televisiosarjoissa, joista tunnetuin rooli lienee Maalaiskomedia- sarjan Varma Kylmälehto. Maalaiskomediat: *Vain muutaman huijarin tähden (1997) *Mooseksen perintö (2001) *Turvetta ja timantteja (2006) ==Lähteet== Luokka:Suomalaiset näyttelijät Luokka:Vuonna 1957 syntyneet Luokka:Elävät henkilöt
Edwin McMillan

Edwin Mattison McMillan (18. syyskuuta 1907 Redondo Beach, Kalifornia - 7\. syyskuuta 1991 El Cerrito, Contra Costa, Kalifornia) oli yhdysvaltalainen kemisti, joka sai Nobelin kemianpalkinnon vuonna 1951 transuraanien kemian havainnoista. Hän jakoi palkinnon Glenn Theodore Seaborgin kanssa. McMillan opiskeli California Institute of Technologyssa Linus Paulingin johdolla ja valmistui maisteriksi vuonna 1929. Tohtorin arvon hän sai vuonna 1932. McMillan liittyi Ernest Orlando Lawrencen johtamaan tutkimusryhmään ja vuodesta 1934 hän työskenteli Lawrence Berkeley National Laboratory- laboratoriossa, kun se perustettiin. McMillan löysi hapen isotoopin O-15 yhdessä Stanley Livingstonin kanssa ja berylliumin isotoopin Be-10 yhdessä Samuel Rubenin kanssa. Vuonna 1940 hän ja Philip H. Abelson valmistivat neptuniumia uraanin isotoopista U-239 syklotronilla. Toisen maailmansodan aikana McMillan kehitteli tutkia MIT:ssä ja ydinaseita Los Alamosissa. Toisen maailmansodan jälkeen McMillan kehitteli synkrotronin ideaa. McMillan toimi Yhdysvaltain kansallisen tiedeakatemian puheenjohtajana 1968–1971. ==Lähteet== == Aiheesta muualla == *McMillanin elämäkerta Nobel-säätiön sivuilla Luokka:Nobelin kemianpalkinnon saajat Luokka:Yhdysvaltalaiset kemistit Luokka:Vuonna 1907 syntyneet Luokka:Vuonna 1991 kuolleet
Intermission (Dion albumi)

Intermission on Dion julkaisema livealbumi vuonna 1986. Albumi äänitettiin vuoden 1985 Amerikan kiertueella. ==Kappaleet== # # # # # # ==Listasijoitukset== Vuosi Albumi Sijoitus Billboard 200 Britannian albumilista 1986 Intermission #70 #22 ==Kokoonpano== *Ronnie James Dio – laulu *Vinny Appice – rummut *Jimmy Bain – basso *Vivian Campbell – kitara *Craig Goldy – kitara kappaleessa "Time to Burn" *Claude Schnell – kosketinsoittimet Luokka:Dion albumit Luokka:Vuoden 1986 konserttitallenteet
Pitsusköngäs

thumb|Pitsusköngäs Pitsusköngäs (tai Pihtsusköngäs, ) on 17 metriä korkea vesiputous Pitsusjoessa Käsivarren Lapissa, Enontekiön kunnassa. Se sijaitsee Kalottireitin varressa noin 45 kilometrin päässä Kilpisjärveltä. Pitsusköngäs on Suomen korkein yhtenäinen vesiputous. == Lähteet == * Luontoon.fi – Käsivarren nähtävyydet * Pitsusköngäs Suomen vesiputoukset. == Aiheesta muualla == Luokka:Enontekiön luonto Luokka:Suomen vesiputoukset Luokka:Lätäsenon valuma-alue
Intialaiset puolustukset

Intialaiset puolustukset ovat shakkiavauksia, jotka syntyvät, kun musta vastaa valkean 1.d4 siirtoon siirrolla 1...Rf6. Intialaisissa puolustuksissa musta antaa valkean miehittää keskustan ahdistellakseen ja heikentääkseen sitä myöhemmin. Vaikka valkea saa sotilaiden etenemisestä tilaetua, ovat sotilaat lukkiutuneet paikalleen ja joutuvat helposti hyökkäyksen kohteeksi. Intialaiset puolustukset ovat suhteellisen uusia ja nykyään hyvin suosittuja vastauksia valkean 1.d4-siirtoon. ==Intialaisia puolustuksia== *Kuningatarintialainen puolustus *Kuningasintialainen puolustus *Nimzo- intialainen puolustus *Bogo-intialainen puolustus *Vanhaintialainen puolustus *Neo-intialainen hyökkäys *Grünfeldin puolustus *Katalonialainen avaus *Puolalainen puolustus *Torren hyökkäys *Budapestin gambiitti *Döryn puolustus *Trompowskin hyökkäys Benoni-puolustus on myös tavallaan intialainen puolustus. ==Katso myös== *Luettelo shakkiavauksista *Luettelo gambiiteista ==Lähteet== *Intialaiset puolustukset
Epicor Software Corporation

Epicor Software Corporation (NASDAQ: EPIC) on alkujaan vuonna 1972 perustettu yhdysvaltalainen ohjelmistotoimittaja, joka tarjoaa ohjelmistoratkaisuja teollisen valmistuksen, jakelun, vähittäiskaupan ja palvelujen aloille. Epicor tarjoaa integroituja ratkaisuja toiminnanohjaukseen (ERP), asiakkuudenhallintaan (CRM), toimitusketjun hallintaan (SCM) ja palvelujen hallintaan (PSA) yli 20 000:lle asiakkaalle, 150:ssä eri maassa. Vuoden 2016 jälkimmäisellä puoliskolla Epicor siirtyi pörssinoteeratun sijoitusyhtiö KKR & Co. L.P.:n hallintaan,Epicor Announces Close of KKR Acquisition and Executive Leadership Appointments to Accelerate Growth Strategy 1.9.2016 jonka jälkeen Epicorin omien osakkeiden noteeraus loppui. Yhtiön kasvu: * 1997 - Clientele Software Inc yhtiön osto. * 1998 - Platinum Software Corporation ja DataWorks Corporation yhdistyvät * 2002 - Procurement ja Sourcing ratkaisun osto yritykseltä Clarus * 2004 - Scala Business Solutions konsernin osto. Scala perustettu 1978 Ruotsissa ja kasvanut maailmanlaajuiseksi ERP-toimittajaksi. * 2005 - CRS Retail Systemsin Inc. osto 2006 Epicor oli päässyt Fortunen TOP 100:n nopeimmin kasvavien yritysten listalle. 2007 Epicor pääsi Business 2.0 lehden "100 nopeimmin kasvavaa teknologiayritystä" -listalle. Suomessa Epicoria edustaa sen tytäryhtiö Epicor Software Finland Oy. Vuonna 1991 perustettu yritys toimi aiemmin nimellä Scala Business Solutions Finland Oy. ==Lähteet== ==Aiheesta muualla== * Epicorin kotisivut Luokka:Ohjelmistoyhtiöt Luokka:ERP-järjestelmät Luokka:Yhdysvaltalaiset yritykset
Richard Howard

Richard Howard (13. lokakuuta 1929 Cleveland, Yhdysvallat – 31. maaliskuuta 2022) oli yhdysvaltalainen runoilija ja kääntäjä (ranska–englanti). Hän valmistui Columbian yliopistosta, jossa hän itsekin myöhemmin opetti. Hän asui New Yorkissa.Richard Howard, Acclaimed Poet and Translator, Dies at 92 New York Times 31.3.2022 (Archive.org) Howard opiskeli ranskalaista kirjallisuutta Pariisin yliopistossa vuosina 1952–1953 ja aloitti sen jälkeen työn leksikografina. Hän alkoi menestyä runoilijana 1960-luvulla ja sai vuonna 1969 Pulitzer-palkinnon teoksellaan Untitled Subjects. Howardille myönnettiin Yhdysvaltain runoseuran Frost-mitali vuonna 2004. Hänet palkittiin lisäksi kääntäjänä PEN/Book-of-the-Month Club Translation Prizellä ja National Book Awardilla. Jälkimmäisen hän sai Charles Baudelairen Pahan kukkien käännöksestä. Howard oli Yhdysvaltain Taiteiden ja kirjallisuuden akatemian jäsen vuodesta 1983, ja hän oli pitkään The Paris Review -lehden runotoimittaja. == Julkaisuja == === Runoja === * Quantities, 1962 * Damages, 1967 * Untitled Subjects, 1969 * Findings, 1971 * Two-Part Inventions, 1974 * Fellow Feelings, 1976 * Misgivings, 1979 * Lining Up, 1984 * No Traveller, 1989 * Selected Poems, 1991 * Like Most Revelations, 1994 * Trappings, 1999 * Talking Cures, 2002 * Inner Voices, 2004 * The Silent Treatment, 2005 === Muuta === * Alone With America: Essays on the Art of Poetry in the United States since 1950, 1969 * Preferences: 51 American Poets Choose Poems From Their Own Work and From the Past, 1974 * Travel Writing of Henry James, 1994 * Paper Trail: Selected Prose 1965–2003, 2004 === Käännettyjä kirjailijoita === * Charles Baudelaire * Roland Barthes * Simone de Beauvoir * André Breton * Emil Cioran * Michel Foucault * Charles de Gaulle * André Gide * Jean Giraudoux * Maurice Maeterlinck * Alain Robbe-Grillet * Claude Simon * Stendhal * Edgar Morin * Albert Camus ==Lähteet== Luokka:Yhdysvaltalaiset runoilijat Luokka:Kirjallisuuden Pulitzer-palkinnon saaneet Luokka:Vuonna 1929 syntyneet Luokka:Vuonna 2022 kuolleet
Toimitusketjujen ja logistiikan hallintajärjestelmä

Toimitusketjun hallinta (Supply Chain Management, SCM) tarkoittaa tavaroiden toimituksen ja palveluketjun optimointia. Kaikkien toimitusketjun osapuolien; toimittajien, jakelijoiden, alihankkijoiden ym. liikekumppaneiden yhdistämistä ja koko ketjun tehokasta hallinnointia. Tavoitteena on lisätä kaikkien jäsenten välistä kommunikointia ja siten alentaa kustannuksia, lisätä myyntiä ja tehostaa asiakaspalvelua. Toimitusketjun hallinta tarkoittaa vuorovaikutussuhteiden hallintaa toimittajien ja asiakkaiden kanssa, tavoitteena saavuttaa lisäarvoa asiakkaalle minimoiden koko toimitusketjulle syntyvät kustannukset. Markkinoinnin johtamisen näkökulmasta toimittajasuhteiden johtaminen tähtää taloudellisesti tehokkaaseen tuotanto- ja muiden resurssien hankintaan asiakkaiden arvontuotannon näkökulmasta optimaalisen tarjooman kehittämiseksi ja tuottamiseksi. Luokka:Johtaminen pt:Gestão da cadeia logística == Lähteet ==
Leanid Karnijenka

Leanid Leanidavitš Karnijenka (, s. 20. elokuuta 1987) on valkovenäläinen entinen maastohiihtäjä ja MM-mitalisti. Karnijenka voitti yllättäen hopeaa MM- kisoissa 2007 fiaskoksi muuttuneessa 15 kilometrin vapaan hiihtotavan kilpailussa. Kilpailussa alkupään hiihtäjät pääsivät aloittamaan kilpailun sateettomissa oloissa, kunnes 50:nnen lähtijän kohdalla alkoi rankka lumisade ja ennakkosuosikit joutuivat hiihtämään sakeassa lumisateessa. Viidentoista parhaan hiihtäjän lista oli hyvinkin yllätyksellinen. Ennen MM-kisoja Karnijenka ei ollut edes debytoinut maailmancupissa. Karnijenka lopetti uransa vain 23-vuotiaana vuonna 2010. == Saavutuksia == * MM-hopeaa 15 kilometriltä 2007 * Kuudestoista sija takaa-ajossa nuorten maailmanmestaruuskisoissa 2006 == Lähteet == * === Viitteet === Luokka:Valkovenäläiset maastohiihtäjät Luokka:Vuonna 1987 syntyneet Luokka:Elävät henkilöt
Mbandaka

Mbandaka (entinen ranskankielinen Coquilhatville tai hollanninkielinen Coquilhatstad ) on kaupunki Kongon demokraattisessa tasavallassa Kongo-joen varrella lähellä sen ja Tshuapa-joen yhtymäkohtaa. Kaupunki tunnettiin aiemmin nimillä Coquilhatville ja Coquilhatstad. Mbandaka on Equateur-maakunnan pääkaupunki. Vuonna 2004 kaupungissa oli vajaat 263 000 asukasta.. Mbandakassa on lentokenttä ja kaupungista on laivayhteys Kinshasaan ja Boendeen. == Historia == Kaupungin perusti vuonna 1883 Henry Morton Stanley, joka antoi sille nimeksi Equateur (päiväntasaaja). Itse asiassa kaupungintalo sijaitsee 6,6 kilometriä päiväntasaajan pohjoispuolella. Stanley asetti suuren kiven merkiksi joen rannalle kaupunkiin siihen paikkaan, jossa hän uskoi päiväntasaajan kulkevan. Kivi on samalla paikalla tänäkin päivänä. Vuonna 1886 alkoi siirtomaakausi ja belgialaiset antoivat kaupungille nimen Coquilhatville. Maan uusi itsenäinen hallitus vaihtoi vuonna 1966 kaupungin nimen Mbandakaksi huomattavan paikallisen johtajan kunniaksi. Se oli tuolloin vastikään muodostetun Cuvette-Centralen maakunnan pääkaupunki. Mbandaka on kansainvälisen avustusohjelman Habitat for Humanity Internationalin kotipaikka. Ohjelman perustaja Millard Fuller toimi lähetyssaarnaajana Mbandakassa 1973–1976. Asuntorakentamisesta, jonka Fuller aloitti kaupungissa 1973, tuli avustusohjelman ensimmäinen projekti, kun Fuller perusti ohjelman palattuaan Yhdysvaltoihin. Sotavuodet ja huono hoito ovat saaneet kaupungin infrastruktuurin huonoon kuntoon, sillä laajoilla alueilla kaupungissa ei ole sähköä eikä juoksevaa vettä. Useimmat kadut ovat hiekkapintaisia teitä. Paljon ihmisiä, erityisesti hutupakolaisia, naisia ja lapsia surmattiin Kongon sisällissodan aikana. == Väestö == Mbandakassa asuu paljon mongo-heimoon kuuluvia ihmisiä, vaikka kaupungin asukkaina on moneen muuhunkin etniseen ryhmään kuuluvia. Tärkeimmät Mbandakassa puhutut kielet ovat lingala, ranska ja mongo. Katolilaisella lähetysasemalla sijaitsee suuri, Keski-Afrikan historiaa tutkiva keskus. == Kasvitieteellinen puutarha == Lähellä olevassa Ealassa on yksi Keski-Afrikan hienoimmista kasvitieteellisistä puutarhoista. Ealan kasvitieteellinen puutarha perustettiin vuonna 1900, ja se edustaa Keski-Afrikan kasviston runsautta. Puutarhassa on 4 000–5 000 paikallista kasvilajia 370 hehtaarin alalla. Pinta-alasta 125 hehtaaria on erityiskokoelmia, 190 hehtaaria metsää, 50 hehtaaria marskimaata ja 7 hehtaaria savannia. Puutarhaa hoidetaan huonosti. Se on aitaamaton alue ja puustoa on hakattu suunnittelemattomasti. Lajisto on huonosti määritelty ja alueelta puuttuvat kartat ja opasteet. Viimeisimmän luettelon alueen kasveista julkaisi 1924 Goossens. == Lähteet == ==Aiheesta muualla== * Mbandaka Congo Tourisme Luokka:Kongon demokraattisen tasavallan kaupungit
Takaraivoluu

Takaraivoluu () kuuluu kallon luihin (ossa cranii) ja se koostuu kolmesta yhteen liittyneestä osasta. Pars basilaris sijaitsee alimmaisena ja sen alaosassa on atlaksen kanssa artikuloiva condylus occipitalis. Pars lateralis sijaitsee pars basilariksen molemminpuolin ja siinä oleva uloke, processus paracondylaris, toimii pään lihasten kiinnittymiskohtana. Squama occipitalis sijaitsee ylimpänä takaraivoluussa ja sen yläosassa on palpoitavissa oleva kyhmy, crista nuchae. Kaikki kolme takaraivoluun osaa osallistuvat niska-aukon (foramen magnum) muodostamiseen. Luokka:Pään luusto
Laita-avaukset

Shakin laita-avaukset ovat avauksia, joissa valkea avaa pelin jollakin muulla kuin keskustasotilaan siirrolla. Näissä avauksissa valkea ei pyri nopeaan keskustan miehittämiseen sotilailla, vaan hallitsemaan keskustaa upseereilla ja torjumaan mustan keskustan miehitysyritykset. ==Luettelo laita-avauksista== *Larsenin avaus: 1.b3 *Englantilainen peli: 1.c4 *Rétin avaus: 1.Rf3 *Birdin avaus: 1.f4 *Benkön avaus: 1.g3 ==Katso myös== *Luettelo shakkiavauksista *Luettelo gambiiteista *Epätavalliset shakkiavaukset ==Lähteet== *Laita- avaukset
Gerald Fried

Gerald Fried (13. helmikuuta 1928 New York, New York – 17. helmikuuta 2023 Bridgeport, Connecticut) oli yhdysvaltalainen oboisti ja säveltäjä, joka tunnetaan varsinkin elokuva- ja televisiomusiikin säveltäjänä. Fried syntyi Bronxissa New Yorkissa ja valmistui Juilliard Schoolista vuonna 1948. Hän toimi 1948–1956 Dallasin sinfoniaorkesterin ensimmäisenä oboistina ennen muuttoaan Los Angelesiin 1957. Fried keskittyi vuodesta 1958 eteenpäin televisio- ja elokuvasävellyksiin, mutta ei unohtanut oboetakaan kokonaan. Hän sävelsi myöhemmin soittimelle minikonserton ja soitti 2000-luvulla Santa Fessä orkesterissa ja big bandissä. Fried sävelsi musiikkia useisiin klassisiin televisiosarjoihin kuten Star Trekiin ja Gilligan’s Islandiin, mutta hän teki vain muutamia tunnusmusiikkeja. Fried sai marraskuussa 1976 tehtäväkseen säveltää musiikkia Juuriin (Roots), kun Quincy Jones oli myöhästynyt useista aikarajoista ja musiikin piti olla jo tammikuussa 1977 valmiina. Jonesin musiikkia käytettiin lopulta minisarjan kahden ensimmäisen tunnin aikana ja Friedin viimeisen 10 tunnin aikana. Kumpikin säveltäjistä palkittiin Emmyllä. Fried oli urallaan neljä kertaa ehdolla Emmyyn, kahdesti Rootsista sekä kertaalleen televisioelokuvasta The Mystic Warrior (1984) ja minisarjasta Napoleon and Josephine: A Love Story (1988). Fried päätyi elokuvien pariin lapsuuden ystävänsä Stanley Kubrickin kautta. Hän sävelsi musiikin jo 1951 julkaistuun Kubrickin ensimmäiseen lyhytelokuvaan Day of the Fight. Sen jälkeen Fried sävelsi myös Kubrickin neljä ensimmäistä täyspitkää elokuvaa Fear and Desire, Kohtalokas suudelma, Peli on menetetty ja Kunnian polut. Fried sävelsi myös neljä Robert Aldrichin elokuvaa, kuten Sisar Georgen surma (1968) ja Likainen partio (1960), sekä elokuvat The Cry Baby Killer (1958), Machine-Gun Kelly (1958), Onnen hinta (1964) ja Lasikellon alla (1979). Fried työskenteli urallaan myös dokumenttien parissa ja sävelsi musiikkia noin 20 dokumenttiin. Niiden joukossa oli muun muassa useita National Geographicin elokuvia sekä Birds Do It, Bees Do It (1975). Siitä Fried sai Oscar- ehdokkuuden parhaasta musiikista. Birds Do It, Bees Do It on ainoa dokumenttielokuva, joka on ollut ehdolla musiikista. Yksi Gerald ja Anita Friedin lapsista kuoli 1987 viisivuotiaana AIDSiin, ja Fried tuki loppuelämänsä taistelua kyseistä sairautta vastaan. Zack oli syntynyt keskosena ja sai 27 kertaa verensiirron vaikeiden sairauksien takia. HIV tarttui niiden kautta Zackiin. Friedit julkaisivat t-paitoja, joissa oli Zackin piirustuksia. Myyntituotot menivät AIDS-keräyksiin. == Lähteet == Luokka:Yhdysvaltalaiset säveltäjät Luokka:Yhdysvaltalaiset oboistit Luokka:Vuonna 1928 syntyneet Luokka:Vuonna 2023 kuolleet
Maringá

Maringá [-ea:´], on kaupunki Brasiliassa Paranán osavaltiossa. Vuonna 2000 kaupungissa asui 357 117 henkeä. Kaupungin perustivat japanilaiset siirtolaiset 1947. Maringá on kahvikaupan ja kahvinjalostuksen keskus Paranán osavaltiossa.CD-Facta 2005 ==Lähteet== == Aiheesta muualla == * Kotisivut Luokka:Paranán kunnat
Debra Paget

Debra Paget (synt. Debralee Griffin; 19. elokuuta 1933 Denver, Colorado) on yhdysvaltalainen näyttelijä. Hän tuli tunnetuksi muiden muassa elokuvista Paratiisilintu (1951), 7 hurjaa miestä (1955), Kymmenen käskyä (1956), Rakasta minua hellästi (1956) ja Linnan kauhut (1963). Paget syntyi Denverissä, Coloradossa, ja sai ensimmäiset merkittävät elokuvaroolinsa jo 1940-luvun lopussa. Hän on ollut kolmeen otteeseen naimisissa; kaikki avioliitot päättyivät eroon. Viimeisestä avioliitosta syntyi yksi lapsi. Paget on ollut vetäytyneenä näyttelijänuraltaan 1960-luvulta saakka ja asui vuonna 2004 Houstonissa, Texasissa. == Filmografia == * Cry of the City (1948) Teena Riconti * Muukalaisten talo (House of Strangers, 1949) Maria Domenico * Sattumalta sankariksi (It Happens Every Spring, 1949) Alice * Äiti on keltanokka (Mother Is a Freshman, 1949) Linda * Katkaistu nuoli (Broken Arrow, 1950) Sonseeahray * Paratiisilintu (Bird of Paradise, 1951) Kalua * Merirosvojen kuningatar (Anne of the Indies, 1951) Molly La Rochelle * 14 tuntia (Fourteen Hours, 1951) Ruth * Kaleeriorja (Les Miserables, 1952) Cosette * Tusina tallella (Belles on Their Toes, 1952) Martha Gilbreth * Marssikuningas (Stars and Stripes Forever, 1952) Lily Becker * Niilin prinsessa (Princess of the Nile, 1954) Prinsessa Shalimar / Taura tanssija * Patakolmonen (The Gambler from Natchez, 1954) Melanie ”Melly” Barbee * Prinssi Valiant (Prince Valiant, 1954) Ilene * Gladiaattorit (Demetrius and the Gladiators, 1954) Lucia * Valkoinen sulka (White Feather, 1955) Appearing Day * 7 hurjaa miestä (Seven Angry Men (1955) Elizabeth Clark * Kymmenen käskyä (The Ten Commandments, 1956) Lilia * Rakasta minua hellästi (Love Me Tender, 1956) Cathy Reno * Viimeinen ajo (The Last Hunt, 1956) Indian girl * The River’s Edge (1957) Meg Cameron * Persian tikari (Omar Khayyam, 1957) Sharain * From the Earth to the Moon (1958) Virginia Nicholl * Eschnapurin tiikeri (saks. Der Tiger von Eschnapur, eng. The Tiger of Eschnapur, 1959) Seetha * Maharadjan kosto (saks. Das Indische Grabmal, eng. The Indian Tomb, 1959) Seetha * Why Must I Die? (1960) Dottie Manson * The Most Dangerous Man Alive (1961) Linda Marlow * Kauhutarinoita (Tales of Terror, 1962) Helene * Linnan kauhut (The Haunted Palace, 1963) Ann Ward * Cleopatra’s Daughter (1963) Shila Lähde: == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset radionäyttelijät Luokka:Vuonna 1933 syntyneet Luokka:Elävät henkilöt